Diari Oficial de la Generalitat Valenciana


Sumari del DOGV 5975, del 16-03-2009 (2009/3007)

Informació pública de la sol·licitud d'autorització administrativa del projecte de construcció del grup 5 de cicle combinat amb desmantellament dels grups 1 i 2 de fueloil de la Central Tèrmica de Castelló, així com l'estudi d'impacte ambiental i la sol·licitud d'autorització ambiental integrada.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5975

Data del DOGV
:   16-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/3007


Data del document
:   04-03-2009

Organisme emissor
:   delegació de Govern A la Comunitat Valenciana

Tipus de document
:   Informació Pública

Informació pública de la sol·licitud d'autorització administrativa del projecte de construcció del grup 5 de cicle combinat amb desmantellament dels grups 1 i 2 de fueloil de la Central Tèrmica de Castelló, així com l'estudi d'impacte ambiental i la sol·licitud d'autorització ambiental integrada. [2009/3007]  
Als efectes previstos en els articles 122 al 125 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, en el Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de Projectes, en la Llei 16/2002, d'1 de juliol, de Prevenció i Control Integrat de la Contaminació, i en el Reial Decret 509/2007, de 20 d'abril, que la desplega, i en la Llei 2/2006, de 5 de maig, de la Generalitat Valenciana, de Prevenció de la Contaminació i Qualitat Ambiental, se sotmet a informació pública el projecte les característiques del qual s'assenyalen tot seguit:  
- Peticionari: Iberdrola Generació, SAU, amb domicili a l'efecte de notificacions en el carrer Tomás Redondo, 1, 28630 Madrid.  
- Objecte: Informació pública de la sol·licitud d'autorització administrativa del projecte de construcció del grup 5 de cicle combinat amb desmantellament dels grups 1 i 2 de fueloil de la Central Tèrmica de Castelló, així com l'estudi d'impacte ambiental i la sol·licitud de l'autorització ambiental integrada.  
- Òrgans competents per a resoldre: L'òrgan competent per a resoldre l'autorització administrativa és la Direcció General de Política Energètica i Mines del Ministeri d'Indústria, Turisme i Comerç. L'òrgan competent per a resoldre la declaració d'impacte ambiental és la Direcció General de Qualitat i Avaluació Ambiental del Ministeri de Medi Ambient, Medi Rural i Marí. L'òrgan competent per a resoldre l'autorització ambiental integrada és la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge.  
- Descripció de les instal·lacions: El grup 5 de cicle combinat consistix en una repotenciació del grup 2 de fueloil per mitjà de la conversió del grup 2 convencional en un cicle combinat constituït per dos turbines de gas en configuració 2 x 1 i una potència fins a 1.100 MWe. S'utilitzarà gas natural com a combustible. La refrigeració es realitzarà per mitjà d'aigua de mar en circuit obert.  
Per a la interconnexió a la xarxa elèctrica cada una de les dos turbines de gas elevarà la seua tensió a 400 kV a través dels respectius transformadors. Per a la turbina de vapor s'aprofitaran l'alternador i els transformadors monofàsics actuals.  
Els borns d'alta tensió es connectaran a la subestació de 400 kV existent, en les posicions lliures que hi ha disponibles.  
- Pressupost: 693.415.788 euros (quatre-cents quatre milions nou-cents quaranta mil euros).  
A més de la construcció del grup 5 de cicle combinat amb els seus equips i sistemes associats, es preveu el desmantellament dels grups 1 i 2 de fueloil de la Central Tèrmica de Castelló.  
Cosa que es fa pública perquè se'n prenga coneixement general i perquè es puguen examinar l'avantprojecte tècnic, el projecte bàsic de sol·licitud d'autorització ambiental integrada i l'estudi d'impacte ambiental en esta Dependència de l'Àrea d'Indústria i Energia de la Subdelegació del Govern, situada a Castelló de la Plana, carrer Escultor Viciano, 2, en l'Ajuntament de Castelló de la Plana i en el CIDAM (Centre d'Informació i Documentació Ambiental de la Comunitat Valenciana), carrer Francesc Cubells, 7, de València, i presentar, per quadruplicat, les al·legacions que consideren oportunes en el termini de 30 dies a partir de l'endemà de la inserció d'este anunci.   
Castelló de la Plana, 4 de març de 2009.- El cap de la Dependència de l'Àrea d'Indústria i Energia de la Subdelegació del Govern: Estanislao Higueras Chaves.